Hotărârea Curții (Camera a cincea) din 19 iunie 2014 (cerere de decizie preliminară formulată de Supremo Tribunal Administrativo – Portugal) – Centro Hospitalar de Setúbal, EPE, Serviço de Utilização Comum dos Hospitais (SUCH)/Eurest Portugal – Sociedade Europeia de Restaurantes Lda
(Cauza C-574/12)1
[Trimitere preliminară – Contracte de achiziții publice de servicii – Directiva 2004/18/CE – Atribuirea contractului fără organizarea unei proceduri de cerere de ofertă (așa-numita atribuire „in house”) – Adjudecatar distinct din punct de vedere juridic de autoritatea contractantă – Centru de prestări de servicii de asistenţă şi de susţinere spitalicească – Asociaţie de utilitate publică fără scop lucrativ – Majoritatea asociaţilor formată din autorități contractante – Minoritatea asociaților formată din entități de drept privat, asociații caritative fără scop lucrativ – Activitate realizată în proporție de cel puțin 80 % din cifra de afaceri anuală în beneficiul asociaților]
Limba de procedură: portugheza
Instanța de trimitere
Supremo Tribunal Administrativo
Părțile din procedura principală
Reclamante: Centro Hospitalar de Setúbal, EPE, Serviço de Utilização Comum dos Hospitais (SUCH)
Pârâtă: Eurest Portugal – Sociedade Europeia de Restaurantes Lda
Dispozitivul
Atunci când entitatea adjudecatară a unui contract de achiziții publice este o asociație de utilitate publică fără scop lucrativ care, la data atribuirii contractului respectiv, nu are printre asociați exclusiv entități care aparțin sectorului public, ci și instituții private de solidaritate socială care desfășoară activități fără scop lucrativ, condiția privind „controlul analog”, stabilită în jurisprudența Curții pentru ca atribuirea unui contract de achiziții publice să poată fi considerată o operațiune „in house”, nu este îndeplinită, astfel încât este aplicabilă Directiva 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii.
____________
1     JO C 79, 16.3.2013.